Константин Балмонт
Нощ край морето

Превод от руски: Андрей Андреев, 1993

chitanka.info

Нощ край морето. Нощ край морето.

Тъмно и страшно. Пясъкът — жълт.

Колко съм тъжен. Нощ край морето.

Щастие има. Но няма път.

Гледам звездите. Най-нежно свети,

най-ярко свети една от тях.

Но щом погледне в нея сърцето,

тя се разсипва мигом на прах.

И аз умирам. Нощ край морето.

И ме залива с вълни нощта.

Нощ край морето. Нощ край морето.

Ще ме обикне само Смъртта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.